Ευρωπός

Ο Ευρωπός ή Εύρωπος είναι κωμόπολη της Μακεδονίας, υπάγεται στο Δήμο Παιονίας της Περιφερειακής Ενότητας Κιλκίς και βρίσκεται σε απόσταση 44 χιλιομέτρων δυτικά από την πόλη του Κιλκίς. 

Αποτελούσε οικισμό της άλλοτε επαρχίας Παιονίας και έδρα του πρώην ομώνυμου δήμου. Με την τελευταία διοικητική μεταρρύθμιση, αποτελεί δημοτική κοινότητα του δήμου Παιονίας. Έχει πραγματικό πληθυσμό 1.413 κατοίκους σύμφωνα με την απογραφή του 2021.

Ιστορία 

Υπήρξε πατρίδα του ιδρυτού της δυναστείας των Σελευκιδών Σελεύκου Α΄ Νικάτορος, στρατηγού του Μεγάλου Αλεξάνδρου. Σε ανάμνηση της μακεδονικής Ευρωπού, ο Σέλευκος ίδρυσε την Ευρωπό της Συρίας, την Ευρωπό σημερινό προάστιο της Τεχεράνης και την Ευρωπό της Μεσοποταμίας. Στον αρχαιολογικό χώρο της περιοχής έχει βρεθεί και ο μοναδικός στη Μακεδονία κούρος που φυλάσσεται στο Αρχαιολογικό Μουσείο Κιλκίς.

Παραπομπές 

Πόλεις της αρχαίας Μακεδονίας
Κωμοπόλεις του νομού Κιλκίς
Αρχαιολογικοί τόποι στην Ελλάδα
Δήμος Ευρωπού
Δήμος Παιονίας